Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 239

41. A fogyasztók preferenciái. Fogyasztási cikkek esetében a Bizottság számára nehéz lehet közvetlenül megismerni a végsõ fogyasztók helyettesítõ termékekre vonatkozó nézõpontját. Azok a marketing tanulmányok, amelyeket a vállalkozások a múltban készíttettek, és felhasználtak saját termékeik árának megállapításához, és/vagy marketing tevékenységük vonatkozásában, értékes információkkal szolgálhatnak a Bizottság számára az érintett piac meghatározásához. A fogyasztói szokások és vásárlási magatartások megismerését szolgáló felméréseket, a kiskereskedõk véleményét, mind pedig általánosabban a felek és a versenytársaik által közzétett piackutatási tanulmányokat annak megállapításához veszik figyelembe, hogy egy közgazdasági értelemben jelentõs fogyasztói hányad két terméket egymást helyettesítõnek tekint-e, ugyancsak figyelembe véve a kérdéses termékek vonatkozásában a márkák jelentõségét. Az érintett vállalkozások vagy azok versenytársai által egy fúziós eljárás vagy a 17. rendelet szerinti eljárás céljából ad hoc jelleggel elvégzett fogyasztói felmérésekben követett módszert általában a legnagyobb gondossággal vizsgálják. Szemben a már korábban létezõ tanulmányokkal, ezeket nem a szokásos üzletmenet során, üzleti döntések meghozatalához készítették.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes